Õpikogemuse Refleksioon ELU õppeaines

**Ees- ja perekonnanimi: Külli Kaldma**

# **Projekt: Potentsiaalse kuumislanguse riskiga meelelahutus-, sportimis- jm kohtade akustilise mürakoormuse uuring.**

Valisin antud projekti, sest olen ise juba ammu tajunud erinevates vaba-aja veetmise jms kohtades ülemäärast helitaset, nt kinod, söögikohad, rühmatreeningud. Kuna projekti käigus avanes võimalus ise nendes kohtades mõõtmisi läbi viia, soovisin leida kinnitust, kas mulle ainult tundub või see ongi nii. Samuti haakub kuulmistervise teema otseselt minu õpitava tervisejuhi erialaga, kuna see on osa rahvatervisest ja terviseriskide ennetamisest. Inspireeris ka võimalus õppida selles valdkonnas kogenud juhendajalt.

Hindan projektis osalemise kogemust väga kõrgelt. Mulle isiklikult andis projekt juurde väga palju teadmisi inimeste kuulmistervise kohta. Seda pean peangi kõige väärtuslikumaks. Olen tänulik ka praktilise kogemuse eest, mille sain mõõtmisi läbi viies. Tänu sellele puutusin kokku mitmete inimestega, kellele sain juba kuulmistervise alast infot edasi jagada, mis oli ka üheks projekti eesmärgiks (kuulmistervise teema vastu huvi ja diskussiooni tekitamine).

Usun, et saavutasime püstitatud eesmärgid, sest hoolimata covidi tõttu kehtestatud piirangutest saime kaardistada ligi 50 potentsiaalselt kõrge helitasemega meelelahutus-, spordi- ja üldharidusasutust jm taolist kohta ning sealt saadava helidoosi.

Suur tänu juhendajale, kes hoidis meid algusest lõpuni õigel kursil, kuid jättis ka piisavalt isemõtlemise ja tegutsemise ruumi.